دلا منت چکینجه سن وفاسیز آشنالردن
یاخینلاش درگهئ - حقه اوزاقلاش بی وفالردن
هر آهو گوزلونون زنجیری - زولفون موشک ظن ائتمه
اسیری اولمامیش، جهد ائت، قوتار جانین خطالردن
آیاق توتدوقجا وار قاچ، هر دنی خصلتله یار اولما
صداقت مرحمت اوما بو مسلک سیز گدالردن
زمانه اولسا رایینجه، سنینله یار اولور عالم
یامان گونده اوز دونده ررلر بی نوالردن
خطادیر ایندی هر نا اهله دیل وئرمک، رفیق اولماق
گدالیق دیر، دیانت گوزلمک هر بی ادالردن
بوتون اوضاعئ عالم خالق اوچون بیر درسئ عبرت دیر
گره کدیر امتحان اولماق توکنمز ماجرالردن
اگر جنت اولا عالم صفا و ذوق دن واحید!
بیزی طالع آیرماز بیر زمان محنت سرالردن.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab